בחפירה באחת המערות באזור מרשה בשנת 1973, שבוצעה על ידי עמוס קלונר ויהודה דגן נעשה ניסיון לברר את מטרת המערות, אך החפירה נתנה בעיקר מסקנה שלילית: לא נמצאו בה שרידי עצמות אדם ולא נמצאו סימנים לשימוש לגידול יונים.
איה קורן
איה שטיינוביץ-קורן (נולדה ב-27 באוקטובר 1979) היא שחקנית ודוגמנית עבר ישראלית.
ביוגרפיה.
נולדה בשם איה שטיינוביץ בתל אביב-יפו. בתה הבכורה של שושי שטיינוביץ, בעלת חברה לאספקת ארוחות מוכנות. נולדה בתל אביב, גדלה והתחנכה בהרצליה. בוגרת תיכון עירוני א' בתל אביב. כבר בגיל צעיר החלה לדגמן באופן מקצועי.
בשנת 1997 התגייסה לצה"ל ושירתה בלהקה צבאית. לאחר שירותה הצבאי, החלה את לימודיה בבית הספר למשחק ניסן נתיב. באותה עת, דיגמנה קורן לרשת האופנה הישראלית "גולף".
קריירה.
בטלוויזיה.
בשנת 2000, עוד במהלך לימודי המשחק, הספיקה קורן לשחק בין היתר בתפקידי אורח: בסדרת הטלוויזיה "פלורנטין" ששודרה בערוץ 2, לצד איילת זורר, אורי בנאי ודנה מודן ובסדרת הטלוויזיה "הבורגנים", שם גילמה את טליה לצד קרן מור ורמי הויברגר. ב-2001 שיחקה בסדרה "דקות של תהילה", לצד איציק כהן, אורי בנאי, יהודה לוי ושיר אידלסון. ב-2002 שיחקה בסדרת הטלוויזיה שביים שמואל אימברמן "כנפיים", העוסקת בחניכי קורס טיס של חיל האוויר הישראלי. ב-2003 שיחקה בסדרת הדרמה הטלוויזיונית "שבתות וחגים" בבימויו של רני בלייר, ששודרה ברשת הכבלים HOT, לצד אלון אבוטבול, יעל אבקסיס, רומי אבולעפיה ואחרים. באותה שנה כיכבה לצד דפנה רכטר, עמוס לביא ויהודה לוי בטלנובלה של הערוץ השני "אהבה מעבר לפינה", שם גילמה את אלונה ברזילי ועל משחקה בסדרה זו זכתה בפרס מסך הזהב.
בקולנוע.
ב-2001, לאחר שסיימה את לימודי המשחק, קיבלה את תפקידה הראשון בסרטו זוכה פרס אופיר של דובר קוסאשווילי "חתונה מאוחרת", שם גילמה את דמותה של אילנה, הכלה המיועדת של זאזא אותו גילם ליאור אשכנזי. ב-2002 שיחקה בסרט הקולנוע של איתן פוקס "יוסי וג'אגר" לצד יהודה לוי שם גילמה את יעל, סמב"צית במוצב. ב-2003 שיחקה בסרטו עטור השבחים והפרסים של שמי זרחין "הכוכבים של שלומי" שם גילמה את דמותה של רונה לצד אושרי כהן, אסי כהן ואסתי זקהיים, והייתה מועמדת לפרס אופיר על משחקה בתפקיד זה. ב-2004 שיחקה לצד תיקי דיין ושרה פון שוורצה בסרט הקולנוע בבימויו של שמואל חיימוביץ', "סיפור קיץ", שם גילמה את חיה שרון.
חיים אישיים.
קורן חזרה בתשובה ובהמשך, פרשה ממשחק.
היא נשואה לאייל קורן, ואם לשמונה בנות.
מתגוררת ביישוב הדתי יד בנימין.
יום העלייה לשמיים
אינוורסיה (גאומטריה)
בגאומטריה, אינוורסיה או היפוך היא העתקה של המישור אל עצמו, המחליפה את הפנים והחוץ של מעגל נתון formula_1. העתקה זו, שיש לה חשיבות מרכזית במודלים אוקלידיים של הגאומטריה הפרויקטיבית, נחקרה לראשונה על ידי הגאומטריקן יעקב שטיינר בסוף המאה התשע-עשרה.
הגדרה.
אם מרכזו של המעגל formula_1 הוא הנקודה formula_3 ורדיוסו formula_4, אז האינוורסיה מוגדרת כך שתעביר נקודה formula_5 אל הנקודה formula_6 המצויה על הקרן המחברת את המרכז formula_3 אל formula_5, באופן שמכפלת המרחקים של formula_5 ושל formula_6 מ-formula_3 שווה לריבוע הרדיוס: formula_12. מן ההגדרה נובע שהאינוורסיה מחזירה את הנקודה formula_6 אל הנקודה formula_6. הנקודות formula_6 ו-formula_6 צמודות זו לזו ביחס למעגל.
על-פי תיאור זה, תמונתה של הנקודה formula_3 אינה מוגדרת, ולכן מקובל להוסיף למישור את "הנקודה באינסוף", שהיא זוגתה של formula_3. ניתן להגדיר באופן דומה גם אינוורסיה ביחס לכדור, במרחב תלת-ממדי, או ביחס לכדור n ממדי.
במישור המרוכב, כאשר המעגל הוא מעגל היחידה, אינוורסיה של מספר מרוכב formula_19 היא ההופכי של הצמוד (כלומר הנקודה formula_19 עוברת ל-formula_21)
האינוורסיה היא העתקה אנטיקונפורמית, כלומר, היא שומרת על זוויות בין ישרים ומעגלים (ועקומות בכלל), אך הופכת את האוריינטציה. כך יעברו מעגלים משיקים למעגלים (או ישרים) משיקים, ומעגלים מאונכים למעגלים (או ישרים) מאונכים.
פעולת האינוורסיה.
אם formula_5 נמצאת על שפת המעגל, אז היא צמודה לעצמה, כלומר formula_23; בכל מקרה אחר, אחת משתי הנקודות הצמודות נמצאת מחוץ למעגל, ואחת בתוכו. אם formula_5 היא הנקודה שמחוץ למעגל ו-formula_25 הנקודה על המעגל שבה נוגע המשיק formula_26, אז formula_6 היא הנקודה שבה פוגש הגובה היורד מ-formula_25 במשולש formula_29, את היתר formula_30.
תכונתה החשובה ביותר של האינוורסיה, שהיא שומרת על מעגלים וישרים: כל מעגל וכל ישר עובר תחת העתקה זו למעגל או לישר. עם זאת, מרכזו של מעגל formula_31 העובר למעגל formula_32, בדרך כלל אינו עובר למרכזו של formula_32. מעגל שאינו עובר דרך formula_3, עובר למעגל אחר שאינו עובר דרך formula_3. ישר העובר דרך formula_3, מועתק אל עצמו, ומעגל העובר דרך formula_3, עובר לישר שאינו עובר דרך formula_3. ישר או מעגל formula_31 החותך את formula_1, יעבור לישר או מעגל formula_32 החותך את formula_1. מעגל המוכל ב-formula_1, שאינו עובר דרך formula_3, עובר למעגל מחוץ ל-formula_1; מעגל המקיף את formula_3 עובר למעגל המכיל את formula_1, ולהפך. אם האינוורסיה במעגל formula_3 מעבירה את המעגל formula_31 למעגל formula_32, אז לשלושת המעגלים האלו יש אותו ציר רדיקלי (במילים אחרות, המעגל formula_31 עובר למעגל מן המניפה הקואקסלית של formula_3 ו-formula_31).
כל מעגל אפשר להעביר לכל מעגל אחר, באמצעות אינוורסיה במעגל מתאים (יחיד אם הם זרים או משיקים, שניים אם הם נחתכים). כל שני מעגלים שאינם נחתכים אפשר להעביר לזוג מעגלים בעלי מרכז משותף באמצעות אינוורסיה במעגל מתאים.
אריק קפלון
אריק קפלון (נולד ב-26 באוקטובר 1958) הוא במאי קולנוע ותסריטאי ישראלי.
ביוגרפיה.
קפלון נולד וגדל במוסקבה, רוסיה. בשנת 1976 החל ללמוד רפואה באוניברסיטה ברוסיה, אולם פרש מהלימודים בשנת 1978. בשנת 1980 עלה לישראל, וב-1981 החל ללמוד קולנוע באוניברסיטת תל אביב. במהלך לימודיו ולאחריהם כתב וביים מספר סרטים, חלקם סרטי עלילה קצרים, ואחרים סרטים תיעודיים. בין סרטיו מהתקופה ההיא: "סולו לטובה" (1986), "מהגרים" (1987) ו"פשע חופשי" (1990).
את סרטו הבולט ביותר, "החברים של יאנה", כתב וביים קפלון בשנת 1999. העלילה עוקבת אחר שתי משפחות של עולים חדשים, תוך התמקדות בסיפור האהבה של אלי (ניר לוי) ויאנה (אוולין קפלון, אשתו של אריק קפלון), על רקע מלחמת המפרץ. הסרט זכה להצלחה רבה ולביקורות משבחות. בטקס פרסי אופיר גרף עשרה פרסים, בהם לארבעת השחקנים הראשיים ושחקני המשנה, ולקפלון עצמו בקטגוריות הבימוי והתסריטאות הטובים ביותר. לאחר מכן זכה הסרט בפרס וולג'ין בפסטיבל הקולנוע ירושלים, הופץ ברחבי העולם. הסרט זכה בפרסים מיוחדים, שרובם הוענקו לקפלון עצמו, בפסטיבלים לקולנוע בפורטוגל, צ'כיה, מונפלייה, ארצות הברית, איטליה, רוסיה ובפיליפינים, והשתתף בפסטיבלים בצרפת, סין, קנדה ובגרמניה.
קפלון לימד תסריטאות וקולנוע בבית הספר קמרה אובסקורה, אוניברסיטה הפתוחה, אוניברסיטת תל אביב, בית הספר סם שפיגל לקולנוע ולטלוויזיה, ואוניברסיטת אריאל בשומרון.
חייו האישיים.
בשנת 1997 נישא לשחקנית אוולין קפלון.
ב-2000 עבר קפלון, יחד עם אשתו, להתגורר בלוס אנג'לס, ופיתח את הקריירה הקולנועית שלו. הזוג חזר לישראל בשנת 2003. בשנת 2001 נולדה בתם המשותפת, איה.
הרב לוינגר
מבצע רגל עץ
מבצע רגל עץ היה מבצע בו הפציצו מטוסי חיל האוויר הישראלי את מפקדות אש"ף בתוניסיה ב-1 באוקטובר 1985. במבצע זה ביצע חיל האוויר הישראלי את ההפצצה המרוחקת ביותר שביצע אי פעם, כ-2,300 ק"מ מישראל. במבצע זה גם בוצע תדלוק אווירי באמצעות מטוסי בואינג 707 ("ראם"), וזה היה התדלוק האווירי המרוחק ביותר שנעשה על ידי חיל האוויר הישראלי עד אותו זמן.
הרקע למבצע.
גם לאחר שצה"ל נסוג מלבנון ביוני 1985 ונערך על גבול אזור הביטחון, המשיך אש"ף לפעול כנגד מדינת ישראל ואזרחיה. ב-21 בספטמבר, חדרה חוליית אנשי אש"ף לרצועת הביטחון ושיגרה מטח רקטות אל יישובי הגליל. ביום הכיפורים ב-24 בספטמבר, השתלטה חוליה של כוח 17 על יאכטה בקפריסין ורצחה את שלושת הישראלים ששהו על סיפונה. ישראל החליטה לשקם את כוח ההרתעה שלה על ידי פעולה שתבהיר כי אין לאנשי אש"ף מקום בו יהיו בטוחים. לאחר הפעולה הסביר שר הביטחון יצחק רבין: "אין חסינות לגורם אש"פיסטי בשום מקום בעולם. ידו הארוכה של צה"ל תדע להשיג ולהעניש. ישראל תקבע את דרך הלחימה ומקום הפגיעה בהתאם לשיקוליה בלבד".
תכנון המבצע.
הרמטכ"ל, משה לוי ביקש תחילה מאגף המבצעים תכנונים לביצוע הפעולה גם מחיל הים וממפקדת קחצ"ר. בסופו של דבר, בשל ההיערכות המהירה והסיכון הנמוך יותר, הוחלט להטיל את המשימה על חיל האוויר. מטוסי ה-F-15 ("בז") נבחרו למשימה בשל אמינותם הטכנית ויכולת התדלוק האווירית שלהם. התכנון היה ששמונת המטוסים המיועדים להפציץ את היעד יתודלקו פעמיים באוויר - תדלוק ראשון במהלך הטיסה אל היעד, ותדלוק קצר נוסף לפני הכניסה לאזור התקיפה, על מנת למלא את מכלי הדלק במלואם. בעיית האמינות הטכנית של המטוסים הייתה מרכזית. נבחרו 10 מטוסים שבהם נתגלה מספר התקלות הנמוך ביותר בעבר ושני מטוסים מתוך העשרה טסו כגיבוי למקרה שתתגלה תקלה לפני נקודת האל-חזור בתקיפה.